als_Latn dik_Latn sag_Latn
Facebook do të prezantojë së shpejti një dizajn të ri të njoftimeve. Që në tetor të vitit të kaluar kompania bëri një përditësim të rrjetit social Facebook. Drejtori dhe themeluesi i Facebook-ut, Mark Zuckerberg, për dizajnin e ri të asaj kohe pati thënë se është një “gazetë e personalizuar”. Në atë kohë, fotot dhe videot në Facebook ishin më të mëdha, ndërsa shiriti anësor në anën e majtë ishte më i hollë dhe më elegant.
Në një intervistë për Recode, Greg Marra, menaxheri i Facebook-ut, tha se kompania ka gati një vit që po shikon se çfarë përdoruesit pëlqejnë apo nuk pëlqejnë tek dizajni i ri i njoftimeve, dhe tani Facebook është gati të realizojë versionin e përditësuar të kësaj faqeje.
Në javët në vijim, dizajni i ri i Facebook-ut do të paraqitet tek të gjithë përdoruesit, ndërsa shkronjat brenda rrjetit social do të shfaqen varësisht nga sistemi operativ të cilin e ka përdoruesi në kompjuterin e tij.
(Herë të lexuara: 1099)
als_Latn als_Latn als_Latn als_Latn